2020. gada 9. jūnijā Noteikumi Nr. 366

Rīgā (prot. Nr. 40 26. §)

**Grozījumi Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība"**

Izdoti saskaņā ar

Izglītības likuma

14. panta 25. punktu un

Epidemioloģiskās drošības likuma

38.1panta pirmo daļu

Izdarīt Ministru kabineta 2009. gada 1. septembra noteikumos Nr. 981 "Bērnu nometņu organizēšanas un darbības kārtība" (Latvijas Vēstnesis, 2009, 141. nr.; 2017, 129. nr.) šādus grozījumus:

1. Izteikt 9.4. apakšpunktu šādā redakcijā:

"9.4. ja mainās nometnes veids no diennakts nometnes uz dienas nometni."

2. Papildināt noteikumus ar 10.13. apakšpunktu šādā redakcijā:

"10.13. nometnes atbilstību prasībām, kas noteiktas normatīvajos aktos par epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai."

3. Papildināt noteikumus ar 19.1, 19.2un 19.3punktu šādā redakcijā:

"19.1Līdz 2020. gada 31. decembrim šo noteikumu 8.6. apakšpunktā minētais atzinums ir nepieciešams visām nometnēm.

19.2Līdz 2020. gada 31. decembrim šo noteikumu 13.2. apakšpunktā minētā ģimenes ārsta izziņa ir nepieciešama visiem dalībniekiem (tai skaitā dalībniekiem, kuru veselība tiek uzraudzīta normatīvajos aktos par sportistu un bērnu ar fizisko slodzi veselības aprūpi un medicīnisko uzraudzību noteiktajā kārtībā) dalībai visās nometnēs un tai ir jābūt izsniegtai ne vēlāk kā septiņas dienas pirms nometnes darbības uzsākšanas.

19.3Šo noteikumu 10.13. apakšpunkts stājas spēkā 2020. gada 10. jūnijā."

Ministru prezidents A. K. Kariņš

Veselības ministre I. Viņķele